MTÜ MURASTE KÜLASELTS
 JUHATUSE KOOSOLEKU PROTOKOLL   	

Murastes, 27. augustil 2014. a  (kl 18.45-23.35)	 	

Juhatas:	Andrus Saliste	
Protokollis:	Aule Kikas	
Osalesid:	Tarmo Ola,  Marju Tulva, Elari Udam, Evelin Tiirik, Andrus Saliste, Anti Aaremaa, Aule Kikas	
Puudusid:	juhatuse liikmed Kari Maripuu,  Katre Kuusik, Katrin Krause, Martina Mamontov	

Päevakord:	
	
1.	Uute liikmete vastuvõtmine
Avaldused külaseltsi liikmeks astumiseks on esitanud kolm külaelanikku. 
Otsustati võtta vastu külaseltsi liikmeks Andres Anvelt (Pangapealse tänav) ja Kärt Anvelt (Pangapealse tänav) ja Kaspar Hioväin (Pangapealse tänav). Andrus korraldab tervituskirja ja liikmemaksuinfo saatmise.

2.	Paemees 2014
Anti, Marju ja Aule andsid ülevaate 30. augustil toimuvast sündmusest Paemees 2014. Tegemist on mitmeosalise sportliku-meelelahutusliku päevaga. Võisteldakse trepijooksus, mölkkys ning kombineeritud Paemehe-triatlonis. Kohal on saunabuss ja teeme-pakume traditsioonilisi pannkooke. Asjade pealepakkimine algab kl 11 Aule juures. Kohtunikud, auhinnad jm vajalik  on  olemas. 
Otsustati usaldada päevajuhtimine Paemees Antile ning seada häid suhteid Ilmataadiga.

3.	Juhatuse(liikmete) tegemistest
Andrus andis juhatuse liikmetele ühesuguse lähteülesande: võtta kaasa oma mõtted ehk  just selle teema, mis Muraste külaseltsi juhatuse tasandil võiks arutada. Olgu see siis külaülene, vallaülene, projektipõhine või isiklikumat laadi!
Arutelus koorus välja palju teemasid, millele on vaja leida lahendusi ja millega tuleb jätkata:   
-	koostöö kooliga – ruumide kasutamise lepingud ja kord; 
-	huviringide (sh spordivaldkond) toimumiseks kontaktisikute vajadus;
-	kogukonda kaasav küla arengukava uuendamine (avalikud koosolekud, mõttetalgud jne)
-	2015. a tegevuskava (sh kultuur ja sport) koostamine, projektipõhiste tegevuste taotluste esitamine);
-	KOPi sügisvoor ja vajaduste väljaselgitamine;
-	meie tegevuste vähene kajastamine valla lehes, kommunikatsioon selles suunas on olematu;
-	juhatuse tööülesannete jaotus ja vastutus nende täitmise eest;
-	meie tegevuste puu;
-	ametlikud infovahetus- ja kooskõlastuskanalid ning nende kasutamine: FB juhatuse grupp (suletud grupp vaid juhatuse liikmetele) ja e-post juhatus@muraste.ee; 
-	vabatahtahtlike kaasamine ja sellega seonduv,  vabatahtlike listi koostamine;
-	meie poolt korraldatavate sündmuste kvaliteet;
-	jne
Pika ja emotsionaalse arutelu käigus tõdeti, et on vaja uuesti üle vaadata juhatuse ülesannete jaotus ning juhatusse valitud peavad tõsiselt suhtuma võetud kohustuste täitmisesse. Juhatuse liikmeks olemine ei ole pelgalt vabatahtlik töö: see on töö juba üpris suureks vasvanud organisatsiooni juhtorganis, mis peegeldub meie ettevõtmistes. 
Otsustati seada juhatuse koosolekuteks sisse varem kasutuses olnud rütm: iga kuu 1. ja 3. kolmapäev. 

4.	Informatsioon: 
4.1.	22. septembril toimub järjekordne Harku valla vabaühenduste ümarlaua kokkusaamine, sedakorda Kumnas. Teemaks kohaliku omavalitsuse ja kogukonna koostöö. 
4.2.	Koostöös Rae vallavalitsuse ja sealsete vabatahtlikega organiseeris Andrus Murastesse koorma Peipsi sibulat. See on suurepärane näide ühe omavalitsuse (Rae) koostööst kogukonnaga.

Andrus Saliste
juhatuse esimees